คือปีนี้แม่ของหนูไปตรวจสุขภาพประจำปีแล้วเจอชิ้นเนื้อขนาดเท่าหัวเข็มหมุด เลยตัดออกไปตรวจหามะเร็งแล้วแบบนี้แม่หนูจะเป็นมะเร็งปากมดลูกไหมคะ ตอนนี้แม่หนูเครียดมากเลยเพราะปีที่แล้วก็ได้ไปตรวจสุขภาพเหมือนกันแล้วผลค่าที่ตรวจออกมาเกือบจะถึงค่าที่มีเซลมะเร็ง พอปีนี้ไปตรวจกลับเจอชิ้นเนื้อโผลขึ้นมาถ้าแบบนี้โอกาสที่จะเป็นมะเร็งปากมดลูกมีสูงมากไหมคะ
สวัสดีค่ะ ก้อนเนื้อที่โผล่จากปากมดลูก ไม่จำเป็นต้องเป็นมะเร็งปากมดลูกอย่างเดียวเท่านั้น ส่วนใหญ่แล้วจะเกิดจากเนื้องอกธรรมดา เช่น endocervical polyp, fibroepithelial polyp, genital rhabdomyoma, adenomyoma เป็นต้น ดังนั้นอย่างเพิ่งกังวลไปล่วงหน้าค่ะ ควรรอผลการตรวจชิ้นเนื้อที่ชัดเจนก่อนส่วนผลตรวจมะเร็งปากมดลูกที่เคยพบว่ามีค่าเกือบถึงเซลล์มะเร็งดังกล่าว น่าจะเป็นเซลล์ที่มีปความผิดปกติในระยะก่อนเป็นมะเร็ง (HSIL = high grade intraepithelilal lesion) ซึ่งโดยปกติจะต้องทำการรักษาโดยการผ่าตัดเอาปากมดลูกออกไปบางส่วนค่ะ ดังนั้นหากผลชิ้นเนื้อที่ตัดไปตรวจ ยังไม่ใช่มะเร็ง ควรรีบรักษาเซลล์ผิดปกติที่ตรวจพบด้วยค่ะ